CELEX: 51999PC0386
Language: fi
Date: 1999-08-13
Title: Muutettu ehdotus: Euroopan parlamentin ja neuvoston direktiivi maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja direktiivin 74/150/ETY muuttamisesta

Avis juridique important

|

51999PC0386

Muutettu ehdotus: Euroopan parlamentin ja neuvoston direktiivi maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja direktiivin 74/150/ETY muuttamisesta  /* KOM/99/0386 lopull. - COD 98/0247 */  

Muutettu ehdotus: EUROOPAN PARLAMENTIN JA NEUVOSTON DIREKTIIVI maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja direktiivin 74/150/ETY muuttamisesta (komission EY:n perustamissopimuksen 250 artiklan 2 kohdan mukaisesti esittämä)PERUSTELUTKomissio on päättänyt muuttaa ehdotustaan Euroopan parlamentin ja neuvoston direktiiviksi maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta (KOM(98)0472 - C4-0512/98 - 98/0247(COD)) Euroopan parlamentin 5. toukokuuta 1999 antaman lausunnon [1] perusteella ja Euroopan yhteisön perustamissopimuksen 250 artiklan mukaisesti.[1]  PE 279.324, s. 60.Komissio hyväksyy parlamentin tekemistä neljästä tarkistuksesta kaksi eli tarkistukset 1 ja 3. Tarkistuksen 1 mukaan ehdotukseen lisätään johdanto-osan kappale, jossa viitataan nimenomaisesti parlamentin ja komission väliseen yhteistoimintatapaan komiteamenettelyssä.Tarkistuksen 3 mukaan ilmaisu "hyvissä ajoin" korvataan ilmaisulla "viipymättä" verokannustimia koskevassa 7 artiklan 3 kohdassa.Komissio ei voi hyväksyä tarkistusta 2, jonka mukaan päästöjen raja-arvojen tiukentamisen kolmatta vaihetta koskeva ehdotus olisi tehtävä ennen vuoden 2002 loppua. Direktiivi saatetaan osaksi kansallista lainsäädäntöä vasta vuonna 2001 ja sen toisen vaiheen toteuttaminen jatkuu vuoteen 2003, joten sen talouteen ja teollisuuteen kohdistuvien vaikutusten arviointiin ei ole riittävästi aikaa.Tarkistus 4, jossa käsitellään tekniikan kehitykseen mukauttamisen menettelyä, ei kuulu tähän erityisdirektiiviin. Sen aihetta käsitellään kehysdirektiivissä 74/150/ETY, joka uudistetaan piakkoin.Muutettu ehdotus: EUROOPAN PARLAMENTIN JA NEUVOSTON DIREKTIIVI maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja direktiivin 74/150/ETY muuttamisesta (ETA:n kannalta merkityksellinen teksti)Johdanto-osan 8 a kappale (uusi)Muutettu teksti (uusi) (8 a) Euroopan parlamentti, neuvosto ja komissio ovat tehneet 20 päivänä joulukuuta 1994 sopimuksen(1) yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä(1) EYVL C 102, 4.4.1996, s. 1.7 artiklan 3 kohtaAlkuperäinen teksti3. Komissiolle on ilmoitettava hyvissä ajoin mahdollisista suunnitelmista perustaa tai muuttaa 1 kohdassa tarkoitettuja verokannustimia, jotta se voi esittää huomautuksensa asiasta.Muutettu teksti3. Komissiolle on ilmoitettava viipymättä mahdollisista suunnitelmista perustaa tai muuttaa 1 kohdassa tarkoitettuja verokannustimia, jotta se voi esittää huomautuksensa asiasta.